MLDataScientist/Wikipedia-uzbek-2024-05-01 huggingface dataset:
Anvarjon Gʻofurov

Anvarjon (Husniddin) Husan ogʻli Gʻofurov (; 28-iyun 1995-yil, Oltiariq, Oʻzbekiston) – Oʻzbekistonlik futbolchi, himoyachi pozitsiyasida oʻynaydi. Fargʻonaning „Neftchi“ klubi futbolchisi.

Futbolchilik faoliyati 
Anvarjon futbolchilik faoliyatini 2012-yilda Fargʻonaning „Neftchi“ jamoasida boshlagan. 2013-yil va 2014-yilgi mavsumlarda Toshkentning „NBU-Osiyo“ klubida oʻynagan Fargʻona klubi tarkibida uch mavsum davomida oʻynagan Anvarjon, 2018-yilgi mavsum oldidan Toshkentning „Paxtakor“ jamoasi bilan shartnoma imzolagan. Toshkent jamoasi dastlabki mavsumidayoq Gʻofurovni „Neftchi“ jamoasiga 2018-yilgi masvum uchun ijara bergan. 2019-yilgi mavsumda Paxtakor jamoasiga qaytganidan soʻng, keyinchalik 2021-yilgacha Termizning „Surxon“ klubiga ijaraga berilgan. 2021-yilda „Paxtakor“ jamoasi bilan shartnomasi yakunlagach, Termiz jamoasi bilan erkin agent sifatida shartnomasini uzaytirdi. 2022-yilgi mavsumda Fargʻonaning „Neftchi“ klubiga qaytdi ammo murabbiylar bilan muammo sababli yozgi transfer oynasida jamoani tark etdi. Yozgi transfer oynasida Bekobodning „Metallurg“ klubi bilan shartnoma imzolagan. 2023-yilgi mavsumda Fargʻonaning „Neftchi“ klubiga yana qaytdi va mavsum yakunida shartnomani uzaytirgan.

Baxsli xolat 
2022-yilgi mavsum oldidan 2022-yilgacha Husniddin Gʻofurov ismi ostida faoliyat yuritib kelgan futbolchining ismi sharifi aslida Anvarjon Husan ogʻli Gʻofurov ekanli shu davrgacha ukasining ismi va pasport maʼlumotlari ostida faoliyat yuritgani aniqlangan. Bu borada Oʻzbekiston Futbolchilar Uyushmasi futbolchining oʻzi barcha maʼlumotlarni tan olganligi va bu borada afsusda ekanligi aytib oʻtganligi sababli, OʻFA etika qoʻmitasi futbolchiga intizomiy va jarima jazosi belgilagan.

Yutuqlar 

 AFC U-23 Osiyo kubogi chempioni: 2018

Manbalar

Havolalar 

 Anvarjon Gʻofurov OʻzPFL saytida futbolchi profili

 Anvarjon Gʻofurov Transfermarkt saytida futbolchi profili
 Anvarjon Gʻofurov Soccerway saytida futbolchi profili

Yashayotgan insonlar
Fargʻona sport kishilari
Erkak futbol himoyachilari
Oʻzbekistonlik erkak futbolchilari
Neftchi (Fargʻona) futbolchilari
Paxtakor jamoasi futbolchilari
Surxon klubi futbolchilari
Metallurg Bekobod klubi futbolchilari
NBU-Osiyo klubi futbolchilari
Oʻzbekiston Superligasi futbolchilari
O‘zbekiston 20 yoshgacha bo‘lgan terma jamoasi futbolchilari
O‘zbekiston 21 yoshgacha bo‘lgan terma jamoasi futbolchilari
O‘zbekiston yoshlar terma jamoasi futbolchilari
Dafna Koller

Dafna Koller (, 1968-yil 27-avgustda tugʻilgan) – Stenford universiteti kompyuter fanlari kafedrasi isroillik-amerikalik professori, MacArtur jamgʻarmasi aʼzosi, Coursera taʼlim platformasi asoschilaridan biri. Kollerning asosiy tadqiqot sohasi – sunʼiy intellekt va uning biotibbiyotda qoʻllanilishi .Milliy Fanlar Akademiyasi (2023 ) va AQSh Muhandislik Akademiyasi (2011), shuningdek , Amerika Sanʼat va Fanlar Akademiyasi (2014) aʼzosi.

Biografiya 
Dafna ota-onasi, ingliz professori onasi va botanik otasi bilan katta boʻlgan. 1981-yilda, 12-yoshida u otasi bilan Stenfordda bir yil oʻtkazdi. U yerda u talabalardan birining RadioShack kompyuterida dasturlashni boshladi. Isroilga qaytib kelgach, Dafna otasiga maktabni zerikarli deb bilishini va universitetda qiziqroq narsa qilishni xohlashini aytdi. Olti oydan keyin u otasini ishontirishga muvaffaq boʻldi va u Quddus Ibroniy universitetida kompyuter fanlari va matematika boʻyicha oʻqishni boshladi. 17 yoshida Dafna bakalavr darajasini oldi va oʻsha universitetda maʼlumotlar bazasi kursidan dars bera boshladi. Bir yil oʻtgach, u magistrlik darajasini oldi va Isroil armiyasiga chaqirildi.

Koller 1993-yilda Stenford universitetida Joseph Xallerna rahbarligida doktorlik darajasini tugatdi va 1993-yildan 1995-yilgacha Berklida tadqiqotini davom ettirdi. 1995-yilda Koller Stenford universitetining fakultetiga qoʻshildi. 2004-yil fevral Kollerning Bayes tarmoqlari boʻyicha ishi MIT Technology Review jurnalida „Dunyongizni oʻzgartiradigan 10 ta eng zamonaviy texnologiyalar“ maqolasida taʼkidlab oʻtilgan. 2004-yilda Koller MacArthur stipendiyasini oldi. 2007-yilda Koller birinchi $150 000 miqdordagi ACM – Infosys mukofotini oldi. 2012-yilda Dafne Koller va Andrew Ng Coursera bepul onlayn taʼlim platformasini ishga tushirdilar.

Manbalar 

Quddusda tugʻilganlar
Yashayotgan insonlar
1968-yilda tugʻilganlar
27-avgustda tugʻilganlar
ACM a'zosi
Yevropa aholisi

Yevropa aholisi Dunyo aholisining 9,8%ini tashkil etadi. Yevropaning aholisi 2024-yil 20-aprel holatiga ko'ra, 778 mln kishini tashkil etdi. (Osiyo va Yevropadagi aholining hammasi Rossiya Federatsiyasining ulushiga to'g'ri keladi. Yevropaning asosiy aholisi Litva,Shvetsiya,Bolgariya,Ukrainada joylashgan.

Manbalar
Farsah

Farsax (parasang, parasanga, farsang, farasang, farsag, sang, tosh, yigʻoch) (, farsang, , farsaḫ, , yoki ) – qadimgi forslardan kelib chiqqan Oʻrta Sharq mintaqasida foydalanilgan uzunlik oʻlchovi hisoblanib, odatda karvonning keyingi dam olish, toʻxtash yoki boshqacha aytganda, bir soatda piyoda bosib oʻtish mumkin boʻlgan masofaga nisbatan ishlatilgan. 1 farsax taxminan Gʻarbiy Yevropa 1 ligasiga toʻgʻri keladi.

1 farsax = 12 000 qadam = 30 gʻalva = 150 ashl (tanob) = 1/4 barid.

Lar bor:

 Forscha farsang = 5549 m.
 Qadimgi Misr Parasangi = 1/9 Shema = 6980 m.
 Sang (farsax) Markaziy Osiyo. 19-asrda odatda 8 verst = 8534,25 m.

Yana qarang 

 Liga

Manbalar

Havolalar 

 Belobrov V. A. Aryanlar mamlakatining metrologiyasi.
Masofa o‘lchov birliklari
Forscha soʻzlar va iboralar
Basrishoh masjidi

Basrishoh masjidi Hindistonning Kalkutta shahrida joylashgan eng qadimgi masjiddir. U Kalkutta tumanining Chitpur – Kossipor hududida, Panchanan Mukherji va Sett Pukur yoʻli kesishmasida joylashgan. Bu Kolkata Municipal Corporation tomonidan roʻyxatga olingan madaniy meros obyektlaridan biridir.

Masjidda uchta gumbaz va toʻrtta minora bor.

Tarixi 

Kalkutta tashkil etilishidan oldin hozirgi Basrishoh masjidi oʻrnida eski masjid boʻlgan. Hozirgi masjid hijriy 1219-yilda Jafir Ali tomonidan qurilgan. Masjid yaqinida joylashgan Basrishoh ziyoratgohi sharafiga shunday nom olgan. Basriy Iroqning Basra shahridan chiqqan avliyo boʻlib, 1760-1790-yillar orasida Kalkuttada istiqomat qilgan. Uning oʻlimidan keyin izdoshlari tomonidan ziyoratgoh qurilgan. Masjid koʻp yillardan davomida tashlandiq holatda qolib ketgan. Kolkata Municipal Corporation taʼmirlash ishlarini amalga oshirib, masjidni madaniy meros obyektlari roʻyxatiga qoʻshdi.

Yana qarang 

 Kolkata masjidi

Manbalar

Havolalar 

 
 Heritage List With Grade (PDF) :: Kolkata Municipal Corporation
Koordinatalar Vikimaʼlumotlarda
Kalkuttadagi masjidlar
Zahir masjidi

Zahir masjidi () – Malayziyaning Keda viloyati, Kota Setar tumani, Alor Setar shahrida joylashgan Keda davlat masjidi. Zahir masjidi Malayziyadagi eng buyuk va eng qadimiy masjidlardan biri boʻlib, qurilish ishlari 1912-yilda boshlangan. Zahir masjidi Saudiya Arabistonidagi Al-masjid an-Nabaviydan keyin dunyodagi eng goʻzal toʻrtinchi masjid hisoblanadi.

Tarixi 
Masjid siamlarning Kedaga bostirib kirishi paytida halok boʻlgan Keda jangchisining qabri joylashgan hududda bunyod etilgan.

Sulton Muhammad Jiva Zaynal Obidin II Shimoliy Sumatraning Langkat sultonligida joylashgan Azizi masjididan ilhomlangan va shunga oʻxshash masjid qurilishi toʻgʻrisida buyruq bergan.

Masjid hududida har yili Qur’on musobaqasi tashkil etiladi.

Manbalar

Havolalar 

 Masjid Zohir, Alor Setar 
Koordinatalar Vikimaʼlumotlarda
Masjidlar
Malayziyadagi masjidlar
Gumbazli masjidlar
Malakka Xitoy masjidi

Malakka Xitoy masjidi ( Jawi: msjd chynạ nđry mlạk; ) – Malayziyaning, Malakka viloyati, Markaziy Malakka tumani, Krubong shahridagi xitoycha uslubda qurilgan masjid. Bino Malayziyadagi Sulton Ismoil Petra va Perak viloyatidagi masjiddan keyin xitoy meʼmorchiligi asosida qurilgan uchinchi masjid hisoblanadi.

Tarixi 
Masjid dizayni Malakka Xitoy musulmonlari uyushmasi (Pertim) tomonidan ishlab chiqilgan. Inshootning qurilish byudjeti 2011-yil oktyabr oyida Bosh vazir oʻrinbosari Muhyiddin Yasin tomonidan tasdiqlangan, uning qurilish ishlari 2012-yil avgust oyida Warisan Harmoni Construction Sdn. Bhd. tomonidan boshlab berilgan va 2014-yilning aprel oyida yakunlangan. Masjidning qurilishi uchun sarf qilinadigan mablagʻning 7.5 million ringiti federal hukumat tomonidan, qolgani esa Pertim va jamoatchilik tomonidan taqdim etilgan.

Arxitekturasi 
Masjid dizayni Xitoyning Pekin, Shanxay va Sian shahridagi bir nechta masjidlar meʼmorchiligi uygʻunlashuvidan iborat. Masjidda xitoy xattotligi va noyob Xitoy meʼmorchiliging guvohi boʻlish mumkin. Inshoot bitta minora va ikkita gumbazga ega boʻlib, ichki qismida asosiy namozxona, kutubxona, zal, idoralar, hovuzlar va restoran mavjud. Binoning umumiy maydoni 2.8 gektarni (300 000 kv. ft) tashkil qiladi. Masjidga bir vaqtning oʻzida 2000 tagacha namozxon tashrif buyurishi mumkin.

Manbalar 

Koordinatalar Vikimaʼlumotlarda
Masjidlar
Malayziyadagi masjidlar
Abdulrahmon Avf masjidi

Abdulrahmon Avf masjidi () – Malayziyaning Kuala Lumpur shahrida joylashgan masjid. Bino Jalan Klang Lama chorrahalari yaqinidagi Jalan Puchongda joylashgan.

Manbalar 

Koordinatalar Vikimaʼlumotlarda
Masjidlar
Malayziyadagi masjidlar
Jamila Rahmatova

Jamila Rahmatova (1990-yil 19-sentyabrda tugʻilgan) – nafaqadagi oʻzbekistonlik badiiy gimnastikachi.

Faoliyati 
2002-yildan buyon gimnastika boʻyicha Oʻzbekiston milliy terma jamoasi aʼzosi boʻlgan Rahmatova 5 ta jahon chempionatida qatnashib, 2013-yilda Ukrainaning Kiyev shahrida boʻlib oʻtgan jahon chempionatida eng yuqori natija koʻrsatgan holda, koʻpkurash bahslarida 18-oʻrinni egalladi.

U va Oʻzbekiston terma jamoasi 2010-yilgi Osiyo oʻyinlarida kumush medalni qoʻlga kiritdi. 2013-yilgi Osiyo chempionatida koʻpkurashda ham kumush medalni qoʻlga kiritdi. U 2013-yilda Berlinda boʻlib oʻtgan Gran-pri finalida koʻpkurash boʻyicha 10-oʻrinni egalladi va lenta finalida kumush medalni qoʻlga kiritdi.

2014-yilgi mavsumda Rahmatova Shtutgartdagi jahon chempionatida ishtirok etdi va koʻpkurashda 15-oʻrinni egalladi. Keyin Lissabondagi Jahon kubogida qatnashdi va koʻpkurashda 10-oʻrinni egalladi. 9–11-may kunlari Rahmatova Korbeil-Essonnesdagi jahon chempionatida ishtirok etdi va koʻpkurashda 17-oʻrinni egalladi. 22–24-may kunlari Rahmatova Toshkentdagi jahon chempionatida qatnashdi va u koʻpkurashda jamoadoshi Yelizaveta Nazarenkovadan ortda qolgan holda 9-oʻrinni egalladi. Keyin Rahmatova Minskdagi Jahon Kubogida ishtirok etdi va u koʻpkurashda Marina Durundadan keyin 8-oʻrinni egalladi. 8–10-avgust kunlari Rahmatova Sofiyadagi jahon chempionatida koʻpkurashda 12-oʻrinni egalladi va finalga yoʻllanma oldi. 5–7-sentyabr kunlari Qozonda boʻlib oʻtgan Jahon kubogi finalida Rahmatova koʻpkurash boʻyicha 10-oʻrinni egalladi. Keyin u 2014-yilda Koreyaning Incheon shahrida boʻlib oʻtgan Osiyo oʻyinlarida ishtirok etib, koʻpkurashda hamyurti Anastasiya Serdyukovadan ortda qolgan holda 4-oʻrinni egalladi. U oʻz faoliyatini 2015-yilda yakunladi.

Manbalar

Havolalar 
 

Oʻzbekiston uchun Osiyo oʻyinlarida oltin medali sohiblari
Toshkent sport kishilari
Oʻzbekiston badiiy gimnastikachilari
Yashayotgan insonlar
1990-yilda tugʻilganlar
Baxtiyor Boboyev (futbolchi)

Baxtiyor Boboyev (1957-yil 26-noyabr, Toshkent) — oʻzbekistonlik sobiq futbolchi. 2015-yildan 2016-yilgacha „Bunyodkor“ klubi bosh murabbiyi, keyinroq vitse-prezidenti.

Manbalar

Havolalar 

 Baxtiyor Boboyev (futbolchi) FootballfactsRu saytida futbolchi profili
 Baxtiyor Boboyev Transfermarkt saytida murabbiy profili
 Baxtiyor Boboyev Soccerway saytida murabbiy profili

1957-yilda tugʻilganlar
Yashayotgan insonlar
Erkak futbol himoyachilari
Oʻzbekistonlik erkak futbolchilari

Navbahor futbolchilari
Kosonsoy klubi futbolchilari
Yoshlik Toʻraqoʻrgʻon klubi futbolchilari
Yoshlik Toʻraqoʻgʻon klubi murabbiylari
Kosonsoy futbol klubi bosh murabbiylari
Navbahor klubi murabbiylari
Bunyodkor futbol klubi murabbiylari
Oʻzbekistonlik futbol murabbiylari
Oʻzbekiston Superligasi murabbiylari
Oʻzbekiston Pro ligasi murabbiylari
Bad Romance

„Bad Romance“ – amerikalik qoʻshiqchi Lady Gaganing "The Fame Monster" (2009) uchinchi mini-albomidagi qoʻshigʻi, oʻzining "The Fame" (2008) debyut studiyaviy albomining qayta nashri. Gaga qoʻshiqni RedOne bilan birgalikda yozgan. Noqonuniy demo tarqalib ketganidan soʻng, Gaga qoʻshiqning soʻnggi versiyasini 2009-yil oktyabr oyida Aleksandr Makkuinning 2010-yilgi Parij moda haftaligi shousi finalida taqdim etdi va oʻsha oyning oxirida uni "The Fame Monster" ning bosh singli sifatida chiqardi. Musiqiy jihatdan, bu elektropop va dens-pop qoʻshiq hisoblanadi. Lirik maʼnoda Gaga gastrol paytida boshdan kechirgan paranoyyadan kelib chiqib, nosogʻlom ishqiy munosabatlarga qiziqishi haqida yozgan.

Retrospektiv sharhlovchilar qoʻshiqni Gaganing eng yaxshi qoʻshigʻi deb atashgan. U 20 dan ortiq chartlarda birinchi oʻrinni egalladi. Butun dunyo boʻylab million nusxada sotilib, barcha davrlarning eng koʻp sotilgan singllaridan biriga aylandi. Qoʻshma Shtatlarda qoʻshiq Billboard Hot 100 chartida ikkinchi oʻrinni egalladi va Amerika Yozuv Industriyasi Assotsiatsiyasi tomonidan oʻn bir marta Platinum sertifikatiga sazovor boʻldi. „Bad Romance“ eng yaxshi ayol pop-vokal ijrosi uchun Grammy mukofotiga sazovor boʻldi va Rolling Stone va Pitchfork ommaviy axborot vositalarining yillik „eng yaxshi“ roʻyxatiga kiritildi. 2017-yilda Amerika Psixologik Assotsiatsiyasi „Bad Romance“ni dunyodagi eng jozibali musiqa deb atadi.

Rejissyor Frensis Lourens tomonidan suratga olingan „Bad Romance“ musiqiy klipida Gaga syurreal oq hammom ichida tasvirlangan. U yerda supermodellar uni oʻgʻirlab ketishadi va uni rus mafiyasiga sotishadi. Klip Gaga uni sotib olgan odamni oʻldirishi bilan tugaydi. U oʻzining modasi, xoreografiyasi, liboslari va ramziyligi uchun tanqidchilarning olqishiga sazovor boʻldi. Qisqa vaqt ichida 2010-yilda eng koʻp koʻrilgan YouTube videosiga aylanib, MTV Video Music Awards mukofotlarida rekord darajadagi oʻnta nominatsiyani qoʻlga kiritdi. U eng yaxshi musiqiy klip uchun Grammy mukofotini oldi va Billboard tomonidan 21-asrning eng yaxshi klipi deb topildi. Gaga „Bad Romance“ ni telekoʻrsatuvlarda, taqdirlash marosimlarida, kontsert gastrollarida va rezidentlik shoularida hamda Super Bowl LI shoularida ijro etgan.

Manbalar 

Lady Gaga qoʻshiqlari
2009-yil qoʻshiqlari
Al-Rahmon masjidi

Al-Rahmon masjidi () – Malayziyaning Kuala-Lumpur shahrida joylashgan masjid. Bino Jalan Pantai Baxaru shahridagi Malaya universiteti hududida joylashgan. Al-Rahmon masjidiga Malayziyaning birinchi bosh vaziri Tunku Abdulrahmon Putra al-Haj nomi berilgan. Bugungi kunda masjid Malaya universiteti va federal hududiy islom ishlari departamenti (JAWI) tomonidan birgalikda boshqariladi.

Tarixi 
Masjidning tamal toshi 1962-yilning 6-noyabrida Malayziyaning birinchi Bosh vaziri Almarhum Tunku Abdulrahmon Putra al-Haj tomonidan qoʻyilgan. Ushbu binoning qurilishi taxminan bir yil davom etgan boʻlib, umumiy xarajatlari taxminan 400 000 ringgitni tashkil qilgan.

1963-yil 23-avgustda masjid uchinchi Yang di-Pertuan Agong, perlislik Almarhum Tuanku Said Putra Jamalullail tomonidan rasman ochib berilgan.

Manbalar 

Masjidlar
Malayziyadagi masjidlar
Al-Amaniah masjidi

Masjid Jamek al-Amaniah () – Malayziyaning Selangor viloyati, Selayang shahrida joylashgan masjid.

Yana qarang 

 Masjid Al-Amaniya, Gombak, Selangorning Google Maps StreetView.

Manbalar 

Koordinatalar Vikimaʼlumotlarda
Masjidlar
Malayziyadagi masjidlar
Tengkera masjidi

Trangkera masjidi () – Malayziyaning Malakka viloyati, Malakka shahrida joylashgan masjid. Bino 1728-yilda qurilgan boʻlib, Johordagi Sulton Husaynshoh qabri yonida joylashgan. 1990-yilda Al-Azim masjidi tashkil etilishidan oldin Malakka davlat masjidi boʻlgan.

Masjid qurilishida foydalanilgan yogʻoch Kalimantan orolida joylashgan Gollandiyaning Sharqiy Hindiston kompaniyasidan keltirilgan. Bino qurib bitkazilganidan keyin ham bir necha bor qayta taʼmirlangan. Masjidning ichki qismiga Malay, Xitoy va Indoneziya meʼmorchiligi uygʻunlashuvi asosida ishlov berilgan.

Manbalar 

Koordinatalar Vikimaʼlumotlarda
Masjidlar
Malayziyadagi masjidlar
Belarus aeroportlari roʻyxati

Bu Belarusdagi aeroportlarning turiga koʻra guruhlangan hamda joylashuviga koʻra saralangan roʻyxati.



Aeroportlari 

Nomi qalin matnda yozilgan aeroportlarga tijoriy aviakompaniyalar tomonidan muntazam reyslar amalga oshiriladi.

Yana qarang 
 Aeroportlar roʻyxati ICAO kodlari boʻyicha: U#UM - Belarus

Manbalar 

 
 
 
 
 

 
Belarus
Aeroportlar
Aeroportlar
Belarus
Ganja xalqaro aeroporti

Ganja xalqaro aeroporti ()  – Ozarbayjonning ikkinchi yirik shahri boʻlgan Ganjaga xizmat koʻrsatadigan aeroport.

Ilgari Sovet havo kuchlari tomonidan foydalanilgan. 1996-yilda xalqaro aeroport maqomini oldi va shundan beri fuqaro aviatsiyasi maqsadlarida foydalanilmoqda.

2021-yil avgust oyida IATA shaharning yangi nomini aks ettiruvchi yangi „GNJ“ kodini eʼlon qildi. Eski „KVD“ kodi eski Kirovobod toponimiga tegishli edi.

2020-yilgi Togʻli Qorabogʻ urushi 
2020-yilgi Togʻli Qorabogʻ urushi paytida oʻzini Artsax Respublikasi deb eʼlon qilgan mamlakat prezidenti Arayik Arutyunyan 2020-yil 4-oktyabr kuni Artsax mudofaa armiyasi Ganja harbiy aeroportiga zarba berganini aytdi, biroq Ozarbayjon hech qanday harbiy obyektlarga zarba berilmaganini bildirdi. Rossiyaning „TV Rain“ telekanali muxbirlari aeroportga hech qanday zarba berilmagani va aeroport koronavirus sababli mart oyidan beri yopilganini xabar qildi. Raketalar shahardagi turar-joy binolariga tegib, 1 kishi halok boʻldi, 32 kishi yaralandi.

29-sentyabr kuni Armaniston Mudofaa vazirligi Turkiya harbiy-havo kuchlarining F-16 Viper samolyoti Armaniston havo hududida uchayotgan Su-25 arman samolyotini urib tushirgani va uchuvchi halok boʻlganini, shuningdek, F-16 turk samolyotlari avvalroq Ganja aeroportidan havoga koʻtarilganini va Ozarbayjon kuchlariga Armanistonning Gegarkunik viloyatidagi Vardenis shahri yaqinidagi chegara hududlariga raketa zarbalari berishda yordam berganini maʼlum qildi. Armanlarning daʼvosiga javoban, Ozarbayjon prezidentining yordamchisi Hikmat Hojiyev „Ozarbayjonda F-16 samolyotlari yoʻq – bizning tuprogʻimizda ham, havo hududimizda ham yoʻq“, dedi. U oʻz navbatida yuqorida tilga olingan Su-25 hamda yana bir Armaniston Su-25 samolyoti Ozarbayjon tomon parvoz qilayotganda havoda qulaganini daʼvo qildi.

Bir hafta oʻtib, 7-oktyabr kuni Nyu-York Timesning vizual tekshiruvlar guruhi tomonidan sunʼiy yoʻldoshdan olingan suratlar eʼlon qilindi, ular aeroportda ikkita F-16 Viper borligini tasdiqladi. Sunʼiy yoʻldoshdan olingan suratlar eʼlon qilinganidan soʻng, Ozarbayjon prezidenti Ilhom Aliyev F-16 samolyotlari borligi va ular mamlakatga urushdan oldin harbiy mashgʻulotlar paytida kelgani haqidagi rasmiy pozitsiyasini tan oldi, ammo ular janglarda qatnashmayotganini daʼvo qildi.

Infratuzilmasi 
Aeroportdan oʻrtacha dengiz sathidan  balandlikda joylashgan. U 12/30 deb belgilangan bitta uchish-qoʻnish yoʻlagiga ega, asfalt /beton yuzasi .

Aviakompaniyalar va yoʻnalishlar

Statistika

Yana qarang 

 Ozarbayjonda transport
 Ozarbayjon aeroportlari roʻyxati

Manbalar 

Ganja
Ozarbayjon aeroportlari
Friends, Lovers, and the Big Terrible Thing

„Friends, Lovers, and the Big Terrible Thing“ () – kanadalik-amerikalik aktyor Matthew Perry qalamiga mansub memuar. Asar „Macmillan Publishers“ (Buyuk Britaniyada esa „Headline“) tomonidan 2022-yilning 1-noyabrida, Perryning oʻlimidan bir yil oldin sotuvga chiqqan. Asarda Perry oʻnlab yil davomida alkogolizm va addiskiyaga qarshi olib borgan kurashi haqida hikoya qiladi. Shuningdek, asarda Perryning shaxsiy hayoti, jumladan, ishqiy munosabatlari hamda „Friends“ teleserialini olish davridagi hayoti haqida soʻz boradi. Kitob raqamli hamda yumshoq va qattiq jildli formatlarda eʼlon qilindi. Audiokitob versiyasini esa Perryining oʻzi oʻqib eshittirgan.

„Friends, Lovers, and the Big Terrible Thing“ eʼlon qilinganidan kein koʻp oʻtmay „Amazon“ hamda „The New York Times“ roʻyxatlarida bestselellerga aylandi. Umuman olganda, asar tanqidchilar tomonidan ijobiy baholandi, ammo ayrimlar kitob bir oz zerikarli va qarama-qarshiliklardan xolis emasligii aytib, uni tanqid qildi.

Manbalar

Havolalar 
 „Macmillan Publishers“ saytidagi sahifa

Ingliz tilidagi kitoblar
Murgʻob (shaharcha)

Murgʻob (, Murgʻob, forscha margʻab soʻzidan olingan boʻlib, „dasht daryosi“ maʼnosini bildiradi) – Tojikistonning Togʻli Badaxshon muxtor viloyatidagi Pomir togʻlarida joylashgan shaharcha, Murgʻob tumanining markazi. Aholisi 7500 kishidan sal kamroq boʻlgan Murgʻob Togʻli Badaxshonning sharqiy qismidagi yagona muhim shaharchadir. Bu dengiz sathidan 3650 metr balandlikda joylashgan Tojikistondagi (va sobiq Sovet Ittifoqining) eng baland shahri. U Pomir avtomagistralining Bartang daryosini kesib oʻtgan joyida joylashgan.

Pomir avtomagistrali shimoldan Sariqtoshga va Qirgʻizistonning Oʻsh shahriga, janubi-gʻarbga esa viloyat poytaxti Xorugʻga boradi. Yana bir yoʻl Qulma dovoni orqali sharqqa qarab, janubda Toshqoʻrgʻon va shimolda Qashqar bilan tutashadigan Xitoyning Qoraqurum avtomagistraliga boradi.

Tarixi 

1892—1893-yillarda Shodjon posti () hozirgi Murgʻob shaharchasi oʻrnida mavjud boʻlgan. Baʼzi tarixiy maʼlumotlar shuni koʻrsatadiki, 1893-yilda rus askarlari Pomir togʻlaridagi rus askarlarining asosiy istehkomi sifatida Pomir postini oʻrnatgan. Bu ruslarning Markaziy Osiyodagi eng ilgʻor harbiy posti boʻlishi kerak edi. Keyinchalik eʼlon qilingan boshqa maʼlumotlarga koʻra, Pomir posti boshqa joyda 1903-yil 26-iyulda Kuniqoʻrgʻon qishlogʻi yaqinida yangi kazarma sifatida tashkil etilgan.

Zamonaviy Murgʻob shaharchasi Tojikistonda Sovet hokimiyati davrida Pomir avtomagistrali boʻyida dam olish maskani sifatida qurilgan. Eski sovet harbiy posti 2002-yilda yopilgan, bu iqtisodiy qiyinchiliklarni qisman turizmning oʻsishi bilan qopladi.

Iqlimi 
Murgʻobda Köppen iqlim tasnifida alp tundra iqlimi (ET) mavjud. Oʻrtacha yillik harorat  . Eng issiq oy iyul oyidir, oʻrtacha harorat  va eng sovuq oy yanvar, oʻrtacha harorati  . Yillik oʻrtacha yogʻin miqdori  va oʻrtacha 87,1 kun yogʻingarchilikli. Eng yomgʻirli oy – may oʻrtacha  yogʻingarchilik bilan va eng qurgʻoqchil oyi sentyabrdir, oʻrtacha  yogʻingarchilik.

Manbalar 

Koordinatalar Vikimaʼlumotlarda
Tojikiston
Togʻli-Badaxshon muxtor viloyati
Tojikiston tumanlari
Irina Kayratovna

"Irina Kayratovna" – musiqiy va kulgili kontent yaratish bilan shugʻullanuvchi qozoq ijodiy guruhi.

Tarixi 
Guruh tarkibi talabalik yillarida ENU KVNda yigʻilgan boʻlib, jamoa tarkibiga Aldiyar Japarxonov (hazillar muallifi), Azamat Marklenov (prodyuser), Jasulan Ongarov (improviser), Ilya Gumenniy (bastakor) va Ulan Kayralasov (layner prodyuseri) kiradi. Guruhning tarixi 2017-yil 19-mayda Instagramda uzum va eskizlarni yaratish bilan boshlandi.

Keyinchalik ular YouTubega koʻchib oʻtishdi va u yerda xuddi shu nom bilan „Irina Kayratovna shousi“ hazil-mutoyiba sketch-shousini boshladilar. Birinchi oʻn oy ichida oʻz kanalida 104 ming obunachi va deyarli 6 million koʻrishlar sonini toʻpladi. 2018-yil holatiga koʻra, jamoa 5 million tengega yaqin daromad oldi. 2021-yil 13-mayda Yuriy Dud guruh bilan ikki soatlik suhbat oʻtkazdi.

2021-yil 19-dekabrda Qozogʻiston mustaqilligining 30 yilligi munosabati bilan Irina Kayratovna „Otizdan asip baramin“ filmini taqdim etdi. 2023-yilda Kuanish Beysekov guruhdan ketishini eʼlon qildi. 2023-yil 14-oktabrda, Ostonadagi kontsert boshlanishidan oldin, guruhning mobilografi Jilkaydar Shahnaz Bolatuli kutilmaganda yiqilib, vafot etdi.

Diskografiyasi

Albomlari 

 „13 VIPUSK“ (2020)
 „Adjare Gudju“ (2023)

Singllari 
 2018 – „Kettіk“
 2018 – „Nege Nigga?“
 2019 – „Sabziro“
 2019 – „NE ÁŃGIME?“
 2019 – „Djay“
 2019 – „Begi“
 2020 – „Kõke“
 2020 – „Intro“
 2020 – „Arriva“
 2020 – „MVP“
 2020 – „Wu Kang“
 2020 – „5000“
 2022 – „Kõk tu“
 2023 – „China“
 2023 – „ADJARE GUDJU“

Videografiya

Irina Kayratovna shousi

Filmlari 
 „Otizdan asip baramin“ (2021)
 „Zakladka“ (2021)
 „GOSZAKAZ“ (2021)

Mukofotlari 
 „Jager Music Awards 2021“ musiqa mukofoti „Xalq tanlovi“ nominatsiyasida (Qozogʻiston).
 „Yilning eng yaxshi madaniyat xodimi“ nominatsiyasida „Yil xalq sevimlisi“ Milliy mukofoti.

Manbalar 

Musiqa
Qozoq madaniyati
Qozoqlar